Производството е по чл.145 и следващите от Административно процесуалния кодекс 
(АПК). Образувано е по жалба на Л. Д. С., с адрес: с.Д., общ.С. против Заповед 
№ УТИП-52/19.03.2013 год. на К. на О. С.. 
На 24.04.2013 год. жалбата е оставена без движение със съответно разпореждане 
на съда. Указано е на оспорващата в 7-дневен срок от съобщението представи по 
делото поправена жалба, която да съдържа означение на оспорения административен 
акт, в какво се състои незаконосъобразността му и в какво се състои искането, 
както и да внесе по сметка на Административен съд - Благоевград държавна такса 
в размер на 10.00 лева, като копие от платежния документ представи в 
деловодството на съда. 
Съобщение за постановеното разпореждане е връчено на оспорващата на 06.05.2013 
год. (лично). В указания срок държавната такса не е внесена и не е представена 
поправена жалба, т.е. констатираните нередовности не са отстранени в 
седемдневния срок, който е изтекъл на 13.05.2013 год. – понеделник, работен 
ден, поради което жалбата ще следва да се остави без разглеждане, а делото да 
се прекрати.
Водим от горното и на основание чл. 158, ал. 3 АПК, съдът
ОПРЕДЕЛИ:
ОСТАВЯ БЕЗ РАЗГЛЕЖДАНЕ жалбата на Л. Д. С., с адрес: с.Д., общ.С. против 
Заповед № УТИП-52/19.03.2013 год. на К. на О. С..
Прекратява производството по адм. д. № 351 по описа на  Административен съд гр.
Благоевград за 2013 год. 
Определението може да се обжалва с частна жалба в 7-дневен срок от съобщението 
на страните пред Върховния административен съд.

                                                            Съдия: /п/ Стоянка Пишиева-Сахатчиева

Вярно с оригинала!
М.К.